पाएं अपने शहर की ताज़ा ख़बरें और फ्री ई-पेपरडाउनलोड करें
लुधियाना। पनबस की जीपीआरएस युक्त 400 बसों की मॉनीटरिंग जल्द ही आपके हाथ में होगी। जिस बस में सफर करना है वह अभी कहां है व कितनी देर में आपके शहर में पहुंचेगी इसकी जानकारी घर बैठे ही मिल जाएगी। मसलन मॉडल टाउन में बैठा व्यक्ति पता लगा सकेगा कि अमृतसर से दिल्ली जाने वाली बस अभी ब्यास पहुंची है व २.३० घंटे बाद लुधियाना पहुंच जाएगी। ट्रांसपोर्ट डिपार्टमेंट इस सुविधा की तैयारी के अंतिम चरण में है। सर्किट हाउस पहुंचे ट्रांसपोर्ट सेक्रेटरी जगपाल सिंह संधू ने इसका खुलासा किया। हालांकिइन 400 बसों में लुधियाना डिपोकी सिर्फ 25 बसें ही शामिल हंै। लेकिन पंजाब के 18 बस स्टेशन में से 16 स्टेशन सीधे रूप से लुधियाना से जुडऩे के कारण 250 से ज्यादा बसों का आना जाना लगातार बना रहता है।
साधारण बसों की ऑनलाइन बुकिंग :
अभी तक सिर्फ लग्जरी बसों की ही ऑनलाइन सीट रिजर्व करवाने की सुविधा ट्रांसपोर्ट विभाग दे रहा था। ट्रांसपोर्ट सेक्रेटरी ने बताया कि प्रोसेस बनाया जा चुका है। जल्द ही रोडवेज की साधारण बसों की सीट भी ऑनलाइन रिजर्व करवाने की सुविधा दे दी जाएगी। दस्तावेज तैयार होने पर एसएमएस डीटीओ ऑफिस में ड्राइविंग लाइसेंस व अन्य दस्तावेजों के लिए चक्कर लगाकर परेशान होने के संबंध में संधू ने कहा कि एक सॉफ्टवेयर तैयार करवाया है जो दस्तावेज तैयार होते ही आवेदक को एसएमएस भेजकर सूचित करेगा कि आपका दस्तावेज तैयार है। राइट टू सर्विस एक्ट को प्रभावी ढंग से लागू करने के लिए संधू ने डीटीओ अनिल गर्ग को सभी आवेदनों की रसीद जारी करने के निर्देश दिए।
फैंसी नंबरों की ई बिडिंग का प्रस्ताव : फैंसी नंबरों की बोली में हो रहे घालमेल के सवाल का जवाब देते हुए संधू ने कहा कि जल्द ही ई बिडिंग शुरू की जाएगी। चूंकि इसके लिए एक्ट में संशोधन होना आवश्यक है इसलिए इसका प्रस्ताव बनाकर कैबिनेट में भेज दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn